Nem lesz szakmai igazgató
A Gyõri ETO FC-nél megszûnik a szakmai igazgatói poszt és változik a vezetõedzõ személye is. Új játékosokkal frissítik fel a keretet.
A hétvégén átírta az élet a terveket a Gyõri ETO FC-nél. Nyílt titoknak számított, hogy a klub elõrehaladott tárgyalásokat folytat Bicskei Bertalannal a szakmai igazgatói poszt betöltésérõl. Bicskei korábban már eredményesen dolgozott Gyõrött és ezúttal is szívesen vállalta volna a feladatot. Magánéletbeli gondjai azonban megakadályozzák ebben.

Klement Tibor, a Gyõri ETO ügyvezetõje: „Bicskei Bertalan szerzõdtetése esetén a testvérem, Klement István lett volna a vezetõedzõ. Mivel Bicskei munkába állása meghiúsult, Tarsoly Csaba tulajdonos úgy döntött, a szakmai igazgatói poszt megszûnik, az elsõ csapat irányítását pedig egy rutinos szakemberre bízza. Még tartanak a tárgyalások, valószínû, a jövõ héten kiderül, ki lesz a befutó."

A tervek szerint ezzel párhuzamosan kialakítják az utánpótlás-igazgatói tisztet, az ETO fiatal korosztályainál a szakmai munka irányítása lesz a feladata.

A játékoskerettel kapcsolatban a kaposvári Oláh Lóránt és Dusan Vasziljevic, a tatabányai Hajdu Norbert és a Norvégiából hazatérõ ex-dunaújvárosi Nikolov Balázs nevét hallani elsõsorban. Klement Tibor annyit közölt, mindenképpen új labdarúgókkal kívánják felfrissíteni a keretet, de a nevekkel kapcsolatban nem nyilatkozott.

Papp Gyõzõ